ANEXA 12

                                                                       
DECLARAŢIE DE CONSIMŢĂMÂNT PRIVIND PRELUCRAREA
DATELOR CU CARACTER PERSONAL, CONF. REGULAMENTULUI (UE) 2016 / 679
Subsemnatul/a…………………………………………………..domiciliat/ă în …………………………………….... …………..născut/ă la data ………………. în localitatea…….............….jud. …………………...........……………posesor al C.I, seria…….., nr. …..… emisă la data ….......……….. de către ……………………............având CNP……….în calitate de participant/ă la examenul de promovare în grad profesional .......,  organizat de către INCD ECOIND, declar prin prezenta că sunt de acord cu utilizarea și prelucrarea datelor mele cu caracter personal de către INCD ECOIND, cu sediul în București, str. Drumul Podu Dâmboviței nr. 71-73, Sector 6, precum și de către Ministerul Educației și Cercetării, cu sediul în București, str. Mendeleev nr. 21-25, Sector 1, inclusiv cu comunicarea lor, dacă va fi necesar, către alte entități (CCCDI etc.).
Am fost informat/ă cu privire la prevederile Regulamentului nr. 679/27 aprilie 2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) adoptat de Parlamentul European şi Consiliul Uniunii Europene, respectiv:
Dreptul de acces conform căruia persoana are dreptul de a obține o confirmare din partea INCD ECOIND că prelucrează sau nu datele cu caracter personal și, în caz afirmativ, acces la datele respective și la informații privind modalitatea în care sunt prelucrate.
Dreptul la portabilitatea datelor se referă la dreptul de a primi datele personale într-un format structurat, utilizat în mod curent şi la dreptul ca aceste date să fie transmise direct altui operator, dacă acest lucru este fezabil din punct de vedere tehnic.
Dreptul la opoziție vizează dreptul de a mă opune prelucrării datelor personale.
Dreptul la rectificare, se referă la corectarea, fără întârzieri nejustificate, a datelor cu caracter personal inexacte.
Dreptul la ștergerea datelor („dreptul de a fi uitat") înseamnă dreptul de a solicita să îmi fie șterse datele cu caracter personal, fără întârzieri nejustificate, în cazul în care apare unul dintre următoarele motive: acestea nu mai sunt necesare pentru îndeplinirea scopurilor pentru care au fost colectate sau prelucrate; îmi retrag consimțământul și nu există niciun alt temei juridic pentru prelucrare.
Dreptul la restricționarea prelucrării poate fi exercitat în cazul în care contest exactitatea datelor, pe o perioadă care permite instituției verificarea corectitudinii acestora; prelucrarea este ilegală, iar subsemnatul/subsemnata mă opun ștergerii datelor cu caracter personal, solicitând în schimb restricționarea.
Mi s-a adus la cunoștință faptul că refuzul meu de a furniza datele cu caracter personal necesare și solicitate de către INCD ECOIND și de Ministerul Educației și Cercetării determină imposibilitatea stabilirii raporturilor cu privire la promovare și nu este imputabil instituției mai sus menționate. 
Dacă datele cu caracter personal furnizate sunt incorecte sau vor suferi modificări (schimbare de domiciliu, statut civil, adresă de e-mail etc.), dacă este cazul, mă oblig să informez în scris, în timp util, INCD ECOIND.
Totodată, am fost informat/ă cu privire la faptul că aceste date vor fi tratate confidențial, în conformitate cu prevederile Regulamentului (UE) 2016/679 al Parlamentului European și al Consiliului, din 27 aprilie 2016, privind protecția persoanelor fizice în ceea ce privește prelucrarea datelor cu caracter personal. 

